[{"text_idx": "#000002", "text": "Byddem hefys yn hoffi cadw rhai cwcis i\u2019n helpu ni:"}, {"text_idx": "#000003", "text": "i wella\u2019n gwefan drwy gasglu ac adrodd gwybodaeth ar sut yr ydrych yn defnyddio\u2019r safle"}, {"text_idx": "#000008", "text": "Mae\u2019r llyfrgell yn cefnogi\u2019r gymuned leol gyda rhaglen weithgareddau prysur sy\u2019n troi\u2019r gofod yn ganolfan cymunedol ffyniannus, yn cynnwys amseroedd stori i blant, grwpiau ysgrifennu creadigol, grwpiau gwnio, clwb Lego i deuluoedd, grw\u0302p darllen a sesiynau \u2018galw heibio\u2019 cymorth ariannol. Mae yna ystafell gyfarfod fechan y gellir ei llogi gan aelodau\u2019r cyhoedd."}, {"text_idx": "#000009", "text": "Cynhelir digwyddiadau awduron megis y prynhawn C&A gyda\u2019r nofelydd llyfrau trosedd Simon McCleave yng Ngorffenaf 2022, a bydd y Llyfrgell yn croesawu Conrad Jones yn ystod Carnifal Geiriau Wrecsam eleni (22-29 Ebrill), sef gw\u0302yl lenyddol flynyddol gwasanaethau\u2019r llyfrgell. Mae gan y llyfrgell hefyd oriel gelf fechan a chabinetau arddangos sy\u2019n cael eu defnyddio gan artistiaid lleol. Bob haf i helpu i hyrwyddo Sialens Ddarllen yr Haf mae Carolyn a Liz yn creu Helfa Drysor i blant ac oedolion i ddilyn o amgylch y dref, gan ymgysylltu a\u0302 siopau a busnesau lleol i arddangos cliwiau gweledol. Maent yn hynod boblogaidd a dyma uchafbwynt calendr y llyfrgell."}, {"text_idx": "#000010", "text": "Ym mis Gorffennaf 2022 creodd rheolwr y llyfrgell Di\u0302m Grw\u0302p Cymunedol, sy\u2019n cynnwys cynghorwyr lleol, sefydliadau lleol a grwpiau cymunedol sy\u2019n cyfarfod yn y llyfrgell bob chwarter i drafod a chodi ymwybyddiaeth eu rhaglenni o ddigwyddiadau, gweithgareddau a rhannu syniadau gyda\u2019r ti\u0302m ehangach sy\u2019n chwilio am a nodi ffyrdd y gall aelodau\u2019r ti\u0302m weithio mewn partneriaethau a\u0302\u2019i gilydd i ddarparu gwasanaeth cynhwysfawr i bobl Y Waun a\u2019r cyffiniau."}, {"text_idx": "#000011", "text": "Mae\u2019r llyfrgell yn Lle Diogel dynodedig. Mae\u2019r cynllun Lle Diogel yn rhoi sicrwydd i bobl a allai deimlo\u2019n fregus pan fyddan nhw\u2019n mynd allan, gan eu helpu i fyw bywyd mwy annibynnol. Hefyd, yn ystod misoedd y Gaeaf, mae\u2019r llyfrgell wedi bod yn Ofod Cynnes dynodedig sy\u2019n caniata\u0301u i aelodau\u2019r cyhoedd gadw\u2019n gynnes mewn amgylchedd diogel yn ystod yr oriau agor, tra\u2019n mwynhau\u2019r cyfleusterau sydd ar gael a chael mynediad am ddim at ddiod gynnes... ac efallai sgwrs gyda masgot y llyfrgell breswyl Russ yr Arth a\u2019i ffrind Sparkle!"}, {"text_idx": "#000012", "text": "Mae\u2019r llyfrgell yn edrych ymlaen i ddathlu ei hanner canmlwyddiant gyda\u2019u cwsmeriaid a\u2019u cefnogwyr yn y gymuned!"}, {"text_idx": "#000013", "text": "Am fwy o wybodaeth ewch i dudalennau gwe Llyfrgelloedd Wrecsam"}]